RETTENS DOM (Tredje Afdeling)
31. januar 2007
Sag T-236/05
Willem Aldershoff
mod
Kommissionen for De Europæiske Fællesskaber
»Karriereudviklingsrapport – bedømmelsesåret 2003 – åbenbart urigtigt skøn – manglende begrundelse – ret til kontradiktion«
Angående: Påstand om annullation af sagsøgerens karriereudviklingsrapport for bedømmelsesåret 2003.
Udfald: Willem Aldershoffs karriereudviklingsrapport for bedømmelsesåret 2003 annulleres. Kommissionen for De Europæiske Fællesskaber
bærer sine egne omkostninger og betaler sagsøgerens omkostninger.
Sammendrag
1.      Tjenestemænd – bedømmelse – karriereudviklingsrapport – begrundelsespligt
(Tjenestemandsvedtægten, art. 43)
2.      Tjenestemænd – bedømmelse – karriereudviklingsrapport
(Tjenestemandsvedtægten, art. 43)
1.      Når bedømmelsesudvalget inden for rammerne af bedømmelsesordningen, der er indført af Kommissionen, redegør for særlige omstændigheder,
der kan ændre gyldigheden af eller begrundelsen for bedømmeren eller valideringsbedømmerens oprindelige vurdering, er appelbedømmeren
forpligtet til at afgive en begrundet udtalelse, dvs. som indeholder forhold, der i tilstrækkelig grad klargør disse særlige
omstændigheder, og appelbedømmeren kan ikke undlade at opfylde denne forpligtelse ved blot stiltiende at henvise til den oprindelige
begrundelse i karriereudviklingsrapporten. En sådan mulighed ville medføre, at hele proceduren ved bedømmelsesudvalget blev
berøvet sin effektive virkning.
(jf. præmis 59 og 61)
2.      Henset til den omstændighed, at bedømmerne har et vidt skøn ved deres bedømmelser af det arbejde, der udføres af personer,
som de skal bedømme, påhviler det tjenestemanden, der har nedlagt påstand om annullation af sin karriereudviklingsrapport,
at bevise, at der foreligger et åbenbart urigtigt skøn.
En sådan fejl foreligger med hensyn til vurderingen af en afdelingschefs tjenstlige indsats i forhold til målene, fastlagt
på grundlag af en forøgelse i antallet af stillinger, som i sidste ende ikke fandt sted, såfremt disse mål ikke er blevet
nedjusteret, så snart det var godtgjort, at de meddelte stillinger ikke ville blive besat.
(jf. præmis 83, 90 og 92)
Henvisning til: Retten, 25. oktober 2005, sag T-43/04, Fardoom og Reinard mod Kommissionen, Sml. Pers. I-A, s. 329, og II,
s. 1465, præmis 79.